[宋]
才入新年,喜两见、希奇盛事。正五旦、虹流电绕,星枢呈瑞。方庆千秋开宝运,又今六日生名世。河清生圣岳生贤,风云际。修月手,凌云气。吞泽量,飞泉思。况声名已自,惊天动地。上寿不须儿女语,著鞭且展英雄志。北方焰焰看来年,魁名字。
[宋]
江上见新年,年夜听春雨。有个人人领略春,粉澹红轻注。深劝玉东西,低唱黄金缕。拈底梅花总是愁,酒尽人归去。
[宋]
屈指新年五十三。未嫌垂领雪毵毵。设弧届旦人交贺,题座无功我自惭。荣莫羡,富休贪。寿龄也不慕彭聃。只思了却痴儿事,一榻香凝晓梦酣。
[唐]
乡心新岁切,天畔独潸然。
老至居人下,春归在客先。
[宋]
怪新年、倚楼看镜,清狂浑不如旧。暮云千里伤心处,那更乱蝉疏柳。凝望久。怆故国,百年陵阙谁回首。功名大谬。叹采药名山,读书精舍,此计几时就。
封侯事,久矣输人妙手。沧洲聊作渔叟。高冠长剑浑闲物,世上切身惟酒。千载后。君试看,拔山扛鼎俱乌有。英雄骨朽。问顾曲周郎,而今还解,来听小词否。